Izvješćem su obuhvaćene aktivnosti Zaklade za MSFI, EFRAG-a i PIOB-a tijekom 2014. Međutim spomenuti su i određeni događaji iz 2015. kada se to smatralo korisnim u svrhu ovog izvješća.

(c) napredak EFRAG-a u provedbi njegove reforme upravljanja, uzimajući u obzir razvoj događaja koji je uslijedio nakon preporuka iznesenih u izvješću posebnog savjetnika.

(b) omogućava li EFRAG u svojem tehničkom radu na MSFI-ovima odgovarajuću procjenu toga temelji li se nacrt međunarodnih računovodstvenih standarda koje je razvio IASB, ili novi ili izmijenjeni međunarodni računovodstveni standardi koje je on razvio, na dokazima, odgovaraju li potrebama Unije uzimajući u obzir raznolikost računovodstvenih i ekonomskih modela i stajališta u Uniji; i

U području financijskog izvještavanja to su sljedeći korisnici:

Uredba br. 258/2014 Europskog parlamenta i Vijeća, kojom se proširuje program Unije za podupiranje posebnih aktivnosti u području financijskog izvještavanja i revizije za razdoblje od 1. siječnja 2014. do 31. prosinca 2020., stupila je na snagu 9. travnja 2014. nakon objave u Službenom listu.

Tijekom financijske krize odgođeno priznavanje kreditnih gubitaka na zajmovima (i ostalim financijskim instrumentima) u postojećim je računovodstvenim standardima utvrđeno kao slabost. Razvoj novog modela vrijednosnog usklađivanja dugo je trajao i on je odgovor IASB-a na kritike skupine G20 na postojeći standard, odnosno da se njime premalo i prekasno pridonosi rezerviranjima za gubitke od zajmova. Očekuje se da će novi IASB-ov model vrijednosnog usklađivanja očekivanih gubitaka omogućiti pravovremeno priznavanje očekivanih gubitaka od zajmova ne samo na temelju podataka iz prošlosti (kao u postojećem standardu) već i na sadašnjim i budućim podacima.

U studenome 2014. IASB je objavio izviješće Savjetodavne skupine za analizu učinaka, koja je osnovana da savjetuje IASB o najboljoj praksi u postupku procjene vjerojatnih učinaka novog standarda i da na taj način pokuša povećati povjerenje u postupke i njihovu učinkovitost. Preporuke uključuju pojačanu analizu i bliske kontakte sa svim dionicima, uključujući nacionalna tijela koja utvrđuju standarde i nadzornike. One su u postupku provedbe.

IASB je posvećen načelu odgovornosti i procjenjuje vjerojatne troškove i koristi, ili učinke, predloženih novih zahtjeva tijekom razvoja novog ili izmijenjenog standarda. Stajališta IASB-a o vjerojatnim učincima odobravaju se i on ih objavljuje.

Rad IASB-a također se zasniva na načelu da se opsežnim savjetovanjem sa zainteresiranim strankama jača kvaliteta standarda. To se savjetovanje može provoditi na različite načine, uključujući pojedinačne sastanke i terenski rad. Neki postupci savjetovanja obvezni su, na primjer objavljivanje nacrta predloženog novog standarda, predložene izmjene standarda ili predloženog tumačenja, kako bi javnost u najkraćem roku mogla dati svoje primjedbe.

Opreznost se opisuje kao pažljivo donošenje zaključaka u situaciji nesigurnosti. Potvrđuje se da bi zbog opreznosti moglo doći do asimetrije u priznavanju imovine/prihoda i obveza/troškova. Također vrijedi napomenuti da je IASB tvrdio da se opreznost odražava u njihovim standardima iako je 2010. isključena iz koncepcijskog okvira. O toj će se temi vjerojatno dalje raspravljati kako bi se moglo ocijeniti ispunjuje li javni nacrt očekivanja članova.

U ED-u se predlaže ponovno uvođenje opreznosti u koncepcijski okvir.

IASB je 28. svibnja 2015. objavio javni nacrt (ED) predloženih promjena u svojem koncepcijskom okviru. U koncepcijskom okviru opisani su pojmovi za financijsko izvještavanje opće namjene. Tim će se pojmovima IASB-u olakšati razvoj i revidiranje standarda, sastavljačima financijskih izvještaja razvoj i odabir računovodstvene politike, a svim stranama razumijevanje i tumačenje standarda. U ED-u se, među ostalim, raspravlja o opreznosti, pouzdanosti, upravljanju, poslovnom modelu subjekta, većoj važnosti sadržaja nego forme i dugoročnim ulaganjima.

Cilj je projekta najmova na kojem IASB radi zajedno sa svojim američkim pandanom, FASB-om, unaprijediti kvalitetu i usporedivost financijskog izvještavanja osiguravanjem veće transparentnosti o financijskoj poluzi subjekta i imovini kojom se koristi u svojem poslovanju. IASB i FASB postigli su dogovor o gotovo svim aspektima tog projekta, a posebno o zahtjevu najmoprimaca da priznaju imovinu i obveze za sve najmove, uz neke iznimke. Obveze najmova uključivat će samo gospodarski neizbježna plaćanja. Mnogi ulagači smatraju da se postojećim ispuštanjem takve imovine i obveza može znatno smanjiti financijska poluga koju prijavljuju neka trgovačka društva. Taj će novi računovodstveni zahtjev, kada bude dovršen, stoga biti znatna promjena u financijskom izvještavanju. IASB planira objaviti konačni standard o najmovima do kraja 2015.

EFRAG je objavio nacrt savjeta o odobravanju za javno savjetovanje. Europska komisija očekuje da će EFRAG završiti svoj savjet o odobravanju MSFI-ja 9 u drugoj polovini 2015. U njemu će se standard ocijeniti u odnosu na mjerila iz Uredbe o MRS-ovima, uključujući u skladu s načelom „istinitog i točnog prikaza”, te pridonosi li europskom općem dobru. U analizi će se također izričito razmatrati poslovni modeli, volatilnost i opreznost. Postupak potvrđivanja nastavit će se do početka 2016.

Prije 2010. u koncepcijskom okviru pouzdanost je utvrđena kao značajka korisnih financijskih informacija. Međutim IASB je 2010. zamijenio pojam pouzdanosti s pojmom da bi korisne financijske informacije trebale vjerno prikazivati ono što se njima nastoji prikazati („vjerno prikazivanje”).

Neki IASB-ovi dionici izrazili su zabrinutost zbog te promjene. Kao odgovor na to, ED-om se nastoje obuhvatiti aspekti onoga što su, prema IASB-ovu mišljenju, dionici tražili kada su izrazili svoju zabrinutost zbog pouzdanosti. Opis vjernog prikaza u ED-u u biti je isti kao opis pouzdanosti u koncepcijskom okviru prije 2010. U ED-u se savršeno vjerni prikaz opisuje kao potpuni, neutralni prikaz bez grešaka.

Poslovni model

U ED-u je utvrđeno kako financijski izvještaji mogu postati relevantniji ako IASB, u razvoju svojih standarda, uzme u obzir način kako subjekt obavlja svoje poslovanje. Tom se promjenom, koja je u skladu sa stajalištem EFRAG-a, potvrđuje uloga koju bi poslovni model trebao imati u utvrđivanju načina mjerenja stavki za račun dobiti i gubitka i bilancu.

Sadržaj je važniji od forme

ED-om se ponovno uvodi veća važnost sadržaja nego forme, što se smatra nužnim za prikaz gospodarskih posljedica transakcija.

Dugoročno ulaganje

Pri razvoju ED-a, IASB je zaključio da se paketom prijedloga u ED-u osigurava dovoljno alata kojima će se omogućiti IASB-u da na odgovarajući način uzme u obzir potrebe za informacijama dugoročnih ulagača i način na koji bi subjekt trebao iskazati dugoročna ulaganja. Pozdravljamo činjenicu da je IASB jasnije razmatrao tu temu i obratit ćemo pozornost na to slažu li se dugoročni ulagači s razmišljanjima IASB-a o toj temi.

3.EFRAG

3.1.Razmatranje načela istinitog i točnog prikaza i jačanje EFRAG-ovih procjena učinka novih MSFI-ja na javno dobro

EFRAG sudjeluje u postupku utvrđivanja standarda dajući primjedbe na objave IASB-a i proaktivno potičući rasprave u Europi o važnim računovodstvenim pitanjima. Davanje primjedbi i proaktivne aktivnosti od ključne su važnosti kako bi se osiguralo da se europska stajališta o razvoju financijskog izvještavanja primjereno i jasno odražavaju u postupku utvrđivanja standarda, čime se osigurava prikladnost dobivenih standarda za Europu.

Prije provedbe reforme upravljanja EFRAG je svoje procjene u postupku odobravanja usmjeravao na to ispunjuju li MSFI-ovi sve tehničke kriterije Uredbe o MRS-ovima, odnosno hoće li se njima osigurati relevantno, pouzdano, usporedivo i razumljivo financijsko izvještavanje i jesu li protivni načelu istinitog i točnog prikaza utvrđenom u Direktivi o računovodstvu i bivšoj Četvrtoj i Sedmoj direktivi o pravu trgovačkih društava. Osim toga EFRAG je Komisiji dostavio i procjenu ravnoteže između troškova/koristi novih objava MSFI-ja koju bi Komisija mogla upotrijebiti kako bi potkrijepila svoju odluku o odobravanju. Na temelju preporuka iz Maystadtova izvješća EFRAG je pojačao svoju procjenu doprinosa novih ili predloženih zahtjeva za financijsko izvještavanje javnom dobru. To će uključivati odnos s financijskom stabilnošću i gospodarskim rastom.

U Maystadtovu izvješću također je navedena preporuka da bi se od EFRAG-a moglo tražiti da, kada daje savjet o odobravanju, detaljnije analizira usklađenost s opreznošću. U tom pogledu Odbor EFRAG-a raspravljao je o osnovi na temelju koje bi mogao dati jasnu procjenu opreznosti u postupku odobravanja. Slično tome, u kontekstu javnog savjetovanja o koncepcijskom okviru IASB-a, on je raspravljao o ponovnom uvođenju opreznosti na smislen način. Preliminarni je zaključak da bi opreznost trebala obuhvaćati određeni stupanj pozornosti kod donošenja zaključaka u uvjetima nesigurnosti i pojam da, u određenim okolnostima, može biti primjerena asimetrija u priznavanju dobiti i gubitaka.

U svojem zahtjevu za savjet o odobravanju MSFI-ja 9 Financijski instrumenti, Komisija je, nakon savjetovanja s članom Računovodstvenog regulatornog odbora (ARC), utvrdila niz posebnih pitanja, uključujući pitanja javnog dobra, koja je EFRAG trebao analizirati. Posebno je tražila procjenu tog standarda u svjetlu pojma opreznosti. Također je tražila procjenu primjene poštene vrijednosti te mogu li uvedene promjene imati štetne učinke na financijsku stabilnost. EFRAG je počeo raditi na nacrtu savjeta o odobravanju već 2014. Izdao ga je 4. svibnja 2015. tražeći mišljenja dionika o svojoj procjeni standarda u odnosu na tehničke kriterije u EU-u i o svojoj procjeni pridonosi li MSFI 9 europskom općem dobru.

Tijekom 2014. EFRAG je počeo pripreme za savjet o odobravanju drugog važnog standarda MSFI 15 Prihodi od ugovora s kupcima. Taj je nacrt savjeta o odobravanju uključivao otvoreno pitanje članovima o tome imaju li razloga vjerovati da MSFI 15 neće pridonijeti europskom općem dobru. Odbor EFRAG-a završio je svoj savjet o odobravanju uzevši u obzir povratne informacije članova i smatrao je da se novim standardom pridonosi europskom općem dobru jer je utvrdio da bi se moglo očekivati da će MSFI 15 imati pozitivan učinak na trošak kapitala, a nije utvrdio mogući negativni učinak na europsko gospodarstvo. Ta je procjena uključena u konačni savjet o odobravanju koji je objavljen u ožujku 2015.

EFRAG je 2014. sudjelovao u IASB-ovom postupku savjetovanja i dostavio je svoja očitovanja o svim objavama IASB-a nakon javnog savjetovanja, uključujući o koncepcijskom okviru. Nadalje, EFRAG je nastavio razgovore o projektu Najmovi i projektu MSFI-ja 4 Ugovori o osiguranju.

3.2.Razmatranje različitosti računovodstvenih i gospodarskih modela i stajališta Europske unije

EFRAG je od svojeg osnivanja uspostavio transparentan propisani postupak koji se s vremenom dalje razvijao. U okviru tog propisanog postupka svi europski članovi mogu EFRAG-u dostaviti svoje mišljenje i njime se osigurava uzimanje u obzir različitosti računovodstvenih i gospodarskih modela i stajališta u Europi te da novi MSFI-ovi odgovaraju potrebama Unije. Kao dio tog propisanog postupka EFRAG objavljuje nacrte mišljenja za javno savjetovanje, provodi terenska ispitivanja i druge oblike analize učinaka, organizira javna događanja i provodi posebne ankete, objavljuje rezultate u izjavama s povratnim informacijama i objavljuje svoja konačna stajališta. EFRAG je 2014. objavio očitovanja i povratne informacije za sve prijedloge MSFI-ova.